b'\n_START_ARTICLE_\nCool (single)\n_START_SECTION_\nCompunere\n_START_PARAGRAPH_\nVersurile melodiei reflect\xc7\x8e fosta rela\xc8\x9bie a artistei cu basistul forma\xc8\x9biei No Doubt, Tony Kanal. Cu toate c\xc7\x8e rela\xc8\x9bia lor se terminase, versurile prezint\xc4\x83 atitudinea lui Stefani, demonstr\xc3\xa2nd c\xc7\x8e cei doi sunt \xe2\x80\x9ecool\xe2\x80\x9d, r\xc7\x8em\xc7\x8en\xc3\xa2nd foarte buni prieteni. Rela\xc8\x9bia artistei cu Tony s-a dovedit a fi inspira\xc8\x9bia pentru hitul forma\xc8\x9biei No Doubt, \xe2\x80\x9eDon\'t Speak\xe2\x80\x9d (1996), \xc3\xaen timp ce \xe2\x80\x9eCool\xe2\x80\x9d prezint\xc7\x8e rela\xc8\x9bia amical\xc7\x8e \xc3\xaentre fo\xc8\x99ti iubi\xc8\x9bi, \xc3\xaen timp ce \xc3\xaen \xe2\x80\x9eDon\'t Speak\xe2\x80\x9d este vorba despre o rela\xc8\x9bie distrus\xc7\x8e, f\xc7\x8er\xc7\x8e nicio solu\xc8\x9bie pentru cuplu._NEWLINE_Dallas Austin a compus \xe2\x80\x9eCool\xe2\x80\x9d dup\xc7\x8e ce a ascultat piesa \xe2\x80\x9eUnderneath It All\xe2\x80\x9d a forma\xc8\x9biei No Doubt (2003). Nesim\xc8\x9bindu-se \xc3\xaen stare s\xc7\x8e termine melodia, a \xc3\xaentrebat-o pe Stefani dac\xc7\x8e vrea \xc8\x99i ea s\xc7\x8e participe. Cei doi au terminat melodia \xc3\xaen 15 minute._NEWLINE_Gwen a spus c\xc7\x8e nu a avut niciodat\xc7\x8e inten\xc8\x9bia s\xc7\x8e includ\xc7\x8e material \xe2\x80\x9epersonal\xe2\x80\x9d pe album \xc8\x99i a zis c\xc7\x8e \xe2\x80\x9enu conteaz\xc7\x8e ce faci, lucrurile ies la iveal\xc7\x8e. Astfel am pus cap\xc7\x8et unui capitol \xc3\xaentr-un mod foarte frumos\xe2\x80\x9d.\n_START_SECTION_\nRecenzii\n_START_PARAGRAPH_\n"Cool" a fost primit foarte bine de criticii de specialitate. The Toronto Star a numit-o "imnul dragostei acestui an" cu toate c\xc7\x8e Bill Lamb de la About.com a sim\xc8\x9bit c\xc7\x8e "nu atrage imediat aten\xc8\x9bia precum celelalte melodii ale ei". Revista Blender a pozi\xc8\x9bionat melodia pe locul #45 \xc3\xaen topul melodiilor anului 2005. Richard Smirke de la PlayLouder a zis c\xc7\x8e melodia folose\xc8\x99te cu succes aceea\xc8\x99i re\xc8\x9bet\xc7\x8e ca \xc8\x99i alte melodii de pe album, precum "Serious" \xc8\x99i "What You Waiting For?", \xc3\xaens\xc7\x8e aduce aminte \xc8\x99i de stilul pop al Madonnei din anii \'80. Jamas Damas de la PopMatters a descris melodia ca fiind una care ar fi putut fi inclus\xc7\x8e pe un album No Doubt f\xc7\x8er\xc7\x8e probleme.\n_START_SECTION_\nSuccesul \xc3\xaen topuri\n_START_PARAGRAPH_\nCu toate c\xc7\x8e melodia a fost lansat\xc7\x8e oficial la posturile de radio din S.U.A. pe 5 iulie 2005, aceasta a ap\xc7\x8erut cu o s\xc7\x8ept\xc7\x8em\xc3\xa2n\xc7\x8e mai devreme \xc3\xaen topul Pop 100 Airplay. Melodia a ajuns \xc3\xaen Top10 \xc3\xaen Pop 100, iar s\xc7\x8ept\xc7\x8em\xc3\xa2na urm\xc7\x8etoare a debutat \xc3\xaen Hot 100, topul oficial al Statelor Unite. "Cool" a atins #13 \xc8\x99i a r\xc7\x8emas \xc3\xaen top 20 de s\xc7\x8ept\xc7\x8em\xc3\xa2ni._NEWLINE_\xc3\x8en Canada, "Cool" a fost lansat pe 13 iulie 2005. Melodia a atins Top5 \xc3\xaen topul canadian \xc8\x99i a stat \xc3\xaen Top10 pentru \xc3\xaenc\xc7\x8e o lun\xc7\x8e._NEWLINE_Melodia a fost lansat\xc7\x8e \xc3\xaen Australia, Europa \xc8\x99i Noua Zeelanda pe 22 august 2005. What You Waiting For? \xc8\x99i Rich Girl atinser\xc7\x8e Top5 iar Hollaback Girl Top10."Cool" a continuat "tradi\xc8\x9bia" de a atinge pozi\xc8\x9bii joase, debut\xc3\xa2nd pe locul #11, apoi cobor\xc3\xa2nd din top. Melodiile anterioare ale artistei au avut un succes mai mare \xc3\xaen Australia, "What You Waiting For?" & "Hollaback Girl" debut\xc3\xa2nd pe locul #1 iar "Rich Girl" pe locul #2. Cool a debutat pe locul #10 \xc8\x99i a cobor\xc3\xa2t repede din top._NEWLINE_Cu toate c\xc7\x8e singlelul a atins #1 \xc3\xaen Argentina, \xc8\x99i Top10 \xc3\xaen Olanda, Romania \xc8\x99i Noua Zeelanda, a fost numai un Top20 hit \xc3\xaen Germania, Irlanda, Italia \xc8\x99i Norvegia. Melodia a ajuns Top5 \xc3\xaen Rusia \xc8\x99i Africa de Sud, dar nu a avut succes \xc3\xaen Japonia-#75. A atins #6 \xc3\xaen United World Chart, \xc8\x99i a ajuns \xc3\xaen Top30 \xc3\xaen Brazilia.'